10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1102 της 3/6 Δεκ. 1980 (ΦΕΚ Α΄ 278) Περί καθορισμού των επαγγελματικών δικαιωμάτων των Τεχνολόγων Δασοπονίας. Έχοντες υπ’ όψει: 1.Τας διατάξεις των άρθρ. 1 και 2 του Νόμ. 298/ 1976 (ΦΕΚ 89 τ.Α΄/1976) «περί της ισοτιμίας των πτυχίων Σχολών των Κέντρων Ανωτέρας Τεχνικής Εκπαιδεύσεως και άλλων Τεχνικών Σχολών ως και καθορισμού των επαγγελματικών δικαιωμάτων των αποφοίτων, περί διοικήσεως της Σ.Ε.Λ.Ε.Τ.Ε. και ρυθμίσεως θεμάτων αρμοδιότητος Γενικών Διευθύνσεων Επαγγελματικής και Γενικής Εκπαιδεύσεως». 2.Τας διατάξεις της παρ. 1 του άρθρ. 51 του Νόμ. 576/77 (ΦΕΚ 102 τ.Α΄/1977) «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 3.Την υπ’ αριθ. 1122/29.10.1980 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Εθνικής Παιδείας και Θρησκευμάτων και Γεωργίας, αποφασίζομεν: Άρθρ.1.-Οι πτυχιούχοι των Τμημάτων Δασοπονίας των Ανωτέρων Σχολών Τεχνολόγων Γεωπονίας και Αρδεύσεων - Δασοπονίας - Κτηνοτροφίας - Ιχθυοκομίας των Κ.Α.Τ.Ε.Ε. και οι πτυχιούχοι των αναγνωρισθεισών ως ισοτίμων προς αυτάς, κατά τας διατάξεις του άρθρ. 74 του Νόμ. 576/1977 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως», Σχολών Αγιάς Λαρίσης και Βυτίνης Αρκαδίας φέρουν τον τίτλον «Τεχνολόγος Δασοπονίας». Άρθρ.2.-1.Οι Τεχνολόγοι Δασοπονίας δύνανται να παρέχουν επ’ αμοιβή τας υπηρεσίας των εις την διοίκησιν, διαχείρισιν, εκμετάλλευσιν την προστασίαν και αξιοποίησιν των δασών και γενικώς των δασικών εκτάσεων και των ορεινών βοσκοτόπων, εις την θήραν και θηραματικήν οικονομίαν, την αλιείαν των ορεινών υδάτων και τους Εθνικούς Δρυμούς, εις απλάς τοπογραφικάς εργασίας αποτυπώσεως δασικών εκτάσεων εις την σύνταξιν δασικών κτηματολογίων και εδαφολογικών χαρτών, την απογραφήν και χαρτογράφησιν των δασών και δασικών εκτάσεων, εις δασικάς βιομηχανίας, εις εργασίας συγκεντρώσεως δασικών προϊόντων, εις γεωργοδασικάς εκθέσεις, εις τας εργασίας φυτωρίων, αναδασώσεων και εν γένει δασοτεχνικών έργων και εις την διακίνησιν, μεταποίησιν, τυποποίησιν, διαχείρισιν και επεξεργασίαν δασικών προϊόντων εσωτερικού και εξωτερικού. 2.Ειδικώτερον η ως άνω παροχή υπηρεσιών των Τεχνολόγων Δασοπονίας ως ελευθέρων επαγγελματιών πραγματοποιείται: α.Εις το Δημόσιον, τα πάσης φύσεως ΝΠΔΔ ή ΝΠΙΔ ή φυσικά πρόσωπα κατά τας εκάστοτε κειμένας διατάξεις. β.Εις πάσης φύσεως δευτεροβαθμίους και τριτοβαθμίους δασικάς συνεταιριστικάς οργανώσεις και κοινοπραξίας. γ.Εις ιδιωτικάς επιχειρήσεις οιασδήποτε νομικής μορφής. Άρθρ.3.-Εις τους Τεχνολόγους Δασοπονίας επιτρέπεται η επίβλεψις και η εκτέλεσις των πάσης φύσεως δασικών μελετών διαχειρίσεως δασών και ορεινών βσκοτόπων, δασοτεχνικής διευθετήσεως ορεινών λεκανών χειμάρρων, αναδασώσεων, δασικών οδών και δασικών μεταφορικών εγκαταστάσεων, φυτοτεχνικής διαμορφώσεως περιβάλλοντος χώρου και έργων πρασίνου (Π.Δ. 541/78 περίπτ. 24 και 25), η επιμέτρησις των εργασιών τούτων, ως και η σύνταξις ειδικών εκθέσεων, ως ακολούθως: 1.Μελέται δασικών έργων: α.Λήψις και επεξεργασία στοιχείων κυρίως υπαίθρου, προοριζομένων δια την εκπόνησιν πάσης φύσεως δασικών μελετών υπό ειδικών επιστημόνων (Δασολόγων, Μηχανικών κλπ.) και προγραμμάτων των διαφόρων τομέων της Δασοπονίας. β.Κατάρτισις πινάκων υλοτομίας, μετά δικαιώματος αυτοδυνάμου υπογραφής τούτων δια πρεμνοφυή ή καέντα δάση ως και δια υψηλά τοιαύτα, εφ’ όσον το προβλεπόμενον λήμμα εις την τελευταίαν περίπτωσιν δεν υπερβαίνει τα 1.000 μ 3  και υφίσταται διαχειριστική μελέτη. 2.Εκτέλεσις δασικών έργων: Απόκτησις Πτυχίου Εργολήπτου δημοσίων δασικών έργων Α΄, Β΄ και Γ΄ τάξεως συμφώνως προς τας διατάξεις του Β.Δ. της 22/23.2.1956 «περί συντάξεως μελετών και εκτελέσεως δασικών έργων και εργασιών». Το πτυχίον τούτο έχει ισχύν δια την ανάληψιν εργολαβιών δασικών έργων του δημοσίου ή πάσης φύσεως Νομικών Προσώπων Δημοσίου ή Ιδιωτικού Δικαίου και Φυσικών Προσώπων. 3.Επίβλεψις και επιμέτρησις δασικών έργων. α.Μετά τριετίαν από της λήψεως του πτυχίου του Τεχνολόγου Δασοπονίας, επίβλεψις και επιμέτρησις των πάσης φύσεως δασοτεχνικών έργων, αξίας αντιστοιχούσης προς την εκάστοτε δυναμικότητα εργοληπτικού πτυχίου Α΄ τάξεως. β.Μετά μίαν περαιτέρω τριετίαν (ήτοι εξαετίαν εν συνόλω) επίβλεψις και επιμέτρησις έργων αξίας αντιστοιχούσης προς την εκάστοτε δυναμικότητα εργοληπτικού πτυχίου Β΄ τάξεως. γ.Μετά μίαν εισέτι τριετίαν (ήτοι ενεαετίαν εν συνόλω) επίβλεψις και επιμέτρησις έργων αξίας αντιστοιχούσης προς την εκάστοτε δυναμικότητα εργοληπτικού πτυχίου Γ΄ τάξεως. 4.Σύνταξις ειδικών εκθέσεων: Πάσα αίτησις φυσικού ή νομικού προσώπου ιδιωτικού ή δημοσίου δικαίου προς οιανδήποτε δημοσίαν αρχήν, αφορώσα κατά τας διατάξεις του Νόμ. 998/79 «περί προστασίας των δασών και των δασικών εν γένει εκτάσεων της Χώρας», εις οιονδήποτε εκ των κατωτέρω θεμάτων, δύναται να συνοδεύηται υπό ειδικής εκθέσεως ιδιώτου Τεχνολόγου Δασοπονίας, αιτιολογούσης το αίτημα και παρεχούσης τα απαραίτητα δια την κρίσιν αυτού στοιχεία. α.Παραχώρησις δημοσίας δασικής εκτάσεως, εμβαδού μέχρι 10 στρεμμάτων. (Μετά τη σελ. 520,03(β) Σελ. 520,05 Τεύχος ΣΤ23-Σελ. 135 Δασικό Προσωπικό 17.Ζ.γ.10 β.Εξαγορά μεριδίων υπό του Δημοσίου ή εξώδικος διανομή, κρατική επιδότησις δι’ εκτέλεσιν έργων εις μη δημόσια δάση εκ πιστώσεων των δασικών επενδύσεων και εκχέρσωσις μη δημοσίας δασικής εκτάσεως, απάντων μέχρι εμβαδού 50 στρεμμάτων. γ.Εφαρμογή ορίων τίτλων ιδιοκτησίας επί των κατά την διαδικασίαν των διατάξεων του Νόμ. 998/1979 «περί προστασίας των δασών και των δασικών εν γένει εκτάσεων της Χώρας», δικαιωμάτων δασών και δασικών εκτάσεων και τεχνική έκθεσις περί των ορίων, ως και των εδαφολογικών συνθηκών και δασοκαλύψεως, των ανωτέρω εκτάσεων, μέχρις εμβαδού 100 στρεμμάτων. 6.Χορήγησις υπό δημοσίων φυτωρίων εις ιδιώτας αριθμού δασικών δενδρυλλίων ή θάμνων καλλωπιστικών οσάκις προβλέπεται γνωμάτευσις υπό δασικών υπαλλήλων, βάσει των ισχυουσών εκάστοτε διατάξεων. ε.Οργάνωσις και λειτουργία δασικών φυτωρίων, εκτροφείων θηραμάτων, κυνηγετικών περιοχών και ιχθυοτροφείων γλυκέων υδάτων, εκμεταλλεύσεως δασοκτημάτων και αισθητικών δασών, βάσει σχεδίων ή τεχνικών προδιαγραφών εκπονηθεισών υπό Δασολόγων. Σελ. 520,06 Τεύχος ΣΤ23-Σελ. 136 17.Ζ.γ.10 Δασικό Προσωπικό 